[[!meta robots="noindex, follow"]]
For at henvise til eller fra en [[underside|SubPage]] kan du normalt bruge
en almindelig normal [[WikiLink]] som ikke indeholder navnet på den
overliggende mappe til [[undersiden|SubPage]]. Ikiwiki gennemgår
mappehierarkiet og kigger efter en side som passer til din henvisning.

Hvis eksempelvis FooBar/UnderSide henviser til "EnAndenSide", vil ikiwiki
først foretrække at knytte henvisningen til FooBar/UnderSide/EnAndenSide
hvis den eksisterer, så til FooBar/EnAndenSide og til sidst til EnAndenSide
i roden af wikien.

Bemærk at dette betyder, at hvis en henvisning fra FooBar/EnSide til
"EnAndenSide" i øjeblikket henviser til EnAndenSide i roden af wikien, og
FooBar/EnAndenSide oprettes, så vil henvisningen blive _ændret_ til at pege
på FooBar/EnAndenSide. Omvendt vil en henvisning fra BazBar til
"EnAndenSide" ikke blive berørt af oprettelsen af en [[underside|SubPage]]
til FooBar.

Du kan også angive en henvisning som indeholder et mappenavn, lissom
"FooBar/EnAndenSide", for mere nøjagtigt at angive hvilken side der henvises
til. Kun på den måde kan du henvise til en anden sides
[[underside|SubPage]].

Du kan bruge dette til eksempelvis at henvise fra BazBar til
"FooBar/UnderSide", eller fra BazBar/UnderSide til "FooBar/UnderSide".

Du kan også bruge "/" i begyndelsen af en henvisning, til at angive
nøjagtigt hvilken side der henvises til, når der er flere mulige sider med
lignende navne og henvisningen ender forkert som standard. Eksempelvis vil
en henvisning fra "FooBar/UnderSide" til "/EnAndenSide" henvise til
"EnAndenSide" i roden af wikien, selvom der er en "FooBar/EnAndenSide".

Desuden kan du, hvis wikien er opsat med "userdir", henvise til sider under
hjemmemapper uden at angive en sti til dem. Dette er for at tillade enkel
henvisning til en brugers side i hjemmemappen, som signatur ved en
kommentar. Sådanne henvisninger prøves allersidst.
